ବ୍ରହ୍ମପୁର, ଅଗଷ୍ଟ ୧୭ (ଲୋକାଲ ୱାୟାର): ସମୂଦ୍ର କୂଳ କ୍ଷୟ ରୋକିବା ପାଇଁ ରାଜ୍ୟ ସରକାର ଗାର୍ଡ ୱାଲ ନିର୍ମାଣ କରିବାକୁ ଯୋଜନା କରିଛନ୍ତି । ଏହି ଯୋଜନା ଯୋଗୁ ଗଞ୍ଜାମ ଜିଲ୍ଲା ଚିକିଟି ବ୍ଲକର ରମୟାପଟ୍ଟନମ ଗ୍ରାମବାସୀ ଆଶ୍ୱସ୍ତ ହୋଇଛନ୍ତି ।
ସମୁଦ୍ର କୂଳିଆ ଗାଁଟି ଉଚ୍ଚ ଜୁଆର ବେଳେ ବ୍ୟାପକ କ୍ଷୟର ସମ୍ମୁଖୀନ ହୋଇଥାଏ ଓ ଗାର୍ଡ ୱାଲ ନିର୍ମାଣ ହେଲେ ଏହି ବିପଦରୁ ସୁରକ୍ଷା ମିଳିବ ।
ଗାର୍ଡ ୱାଲ ସମୁଦ୍ର କୂଳ ଠାରୁ ୨୦ ମିଟର ଦୂରତାରେ ସମନ୍ୱିତ ଉପକୂଳ ଅଞ୍ଚଳ ପ୍ରବନ୍ଧନ ପ୍ରକଳ୍ପ (ଆଇସିଜେଡଏମପି) ଅଧୀନରେ ଜଳସମ୍ପଦ ବିଭାଗ ଦ୍ୱାରା ନିର୍ମାଣ ହେବ ।
ବ୍ରହ୍ମପୁର ମଣ୍ଡଳ ଜଳସମ୍ପଦ ବିଭାଗ ମୁଖ୍ୟଯନ୍ତ୍ରୀ ଜେ. ରଥଙ୍କ ଅନୁଯାୟୀ, ପ୍ରସ୍ତାବିତ ଗାର୍ଡ ୱାଲର ଦୈର୍ଘ୍ୟ ପ୍ରାୟ ଏକ କିଲୋମିଟର ହେବ ଓ ଏହାର ଉଚ୍ଚତା ପ୍ରାୟ ୩.୫ ମିଟର ରହିବ ।
ବିଭାଗର ବରିଷ୍ଠ ଇଂଜିନିୟରମାନେ ଗତ ମଙ୍ଗଳବାର ରମୟାପଟ୍ଟନମ ଗାଁ ଗସ୍ତ କରି ଗାର୍ଡ ୱାଲ ନିର୍ମାଣ ପାଇଁ ବିସ୍ତୃତ ସର୍ବେକ୍ଷଣ କରିବା ସହ ଏହି ପ୍ରକଳ୍ପର ଆନୁମାନିକ ମୂଲ୍ୟ ପ୍ରାୟ ୬.୫୦ କୋଟି ଟଙ୍କା ରହିବ ବୋଲି ସେ କହିଛନ୍ତି ।
ମତ୍ସ୍ୟଜୀବୀ ସଂପ୍ରଦାୟ ରହୁଥିବା ସମୁଦ୍ରକୂଳିଆ ଗାଁ ରମୟାପଟ୍ଟନମ ଲଗାତର କ୍ଷୟ ହୋଇ ଚାଲିଛି ଓ ଗାଁର ୫ ଶହ ପରିବାର ସବୁବେଳେ ଭୟରେ ରହୁଛନ୍ତି ।
ନିକଟରେ ସମୁଦ୍ର କୂଳରେ ଥିବା ପ୍ରାୟ ୪ଟି ଘର ସଂପୂର୍ଣ୍ଣ ନଷ୍ଟ ହୋଇ ଯାଇଥିବା ବେଳେ ସମୁଦ୍ରରେ ଉଚ୍ଚ ଜୁଆର ଆସିଲେ ଆଉ କିଛି ଘର ଭାଙ୍ଗିଯିବାର ଆଶଙ୍କା ରହିଛି ।
ଗାଁ କମିଟି ସଦସ୍ୟ ଏଲ. ଭାଗି ରେଡ୍ଡିଙ୍କ ଅନୁଯାୟୀ, ସାତ ବର୍ଷ ତଳେ ସମୁଦ୍ର ଠାରୁ ୭୫୦ ମିଟର ଦୂରରେ ଥିବା ଗାଁ ପୂର୍ଣ୍ଣମିର ଉଚ୍ଚ ଜୁଆର ଯୋଗୁ କ୍ଷତିଗ୍ରସ୍ତ ହେଉଥିଲା । ଏବେ ଦ୍ରୁତ ସମୁଦ୍ର କ୍ଷୟ ଯୋଗୁଁ ଗାଁ ଆଉ ସମୁଦ୍ର ଠାରୁ ମାତ୍ର ୧୦୦ ମିଟର ଦୂରରେ ରହିଛି ।
ସୋନପୁର ରାଜସ୍ୱ ନିରୀକ୍ଷକ ଗିରିଜା ଭୂଷଣ ମଲ୍ଲିକ ସୂଚନା ଦେଇଛନ୍ତି ଯେ, ଚାଳ ଘର ଥିବା ଗ୍ରାମବାସୀଙ୍କୁ ଗାଁ ଠାରୁ ଦେଢ଼ କିଲୋମିଟର ଦୂରରେ ଥିବା ଓଡ଼ିଶା ବିପର୍ଯ୍ୟୟ ପୁନରୁଦ୍ଧାର ପ୍ରକଳ୍ପ (ଓଡିଆରପି), ଚନ୍ଦ୍ରବେଢ଼ା ଠାରେ ପକ୍କା ଘର ଦିଆଯାଇଛି । ଗାଁର ପ୍ରାୟ ୩୩୧ଟି ପରିବାର ଏହି ଯୋଜନାରେ ଘର ପାଇଛନ୍ତି ।
ଓଡିଆରପି ପ୍ରକଳ୍ପରେ ଗ୍ରାମବାସୀ ଘର ପାଇଥିଲେ ସୁଦ୍ଧା ସେମାନେ ରମୟାପଟ୍ଟନମ ଗାଁରେ ଥିବା ନିଜ ପୁରୁଣା ଘର ଛାଡ଼ି ଯାଇନାହାନ୍ତି । କାରଣ ଏଠାରୁ ମାଛ ଧରିବା ସହଜ । ଏହାସହ ସ୍ଥାନୀୟ କର୍ତ୍ତୃପକ୍ଷ ଗ୍ରାମବାସୀଙ୍କୁ ପକ୍କା ଘରକୁ ଚାଲିଯିବା ପାଇଁ ଅନୁରୋଧ କରୁଥିବା ସେ କହିଛନ୍ତି ।
ଓଡ଼ିଶା ରାଜ୍ୟ ଫିଶ ୱାର୍କର୍ସ ସଂଘର ସଭାପତି ଏଲ କୋଟେଶ କହିଛନ୍ତି ଓଡ଼ିଶା ଉପକୂଳରେ ଥିବା ଅନେକ ଗାଁ ଭଳି ରମୟାପଟ୍ଟନମ ଗାଁ ସମୁଦ୍ର ଜୁଆର ଯୋଗୁ କ୍ଷୟ ହେଉଛି ।
ସମୁଦ୍ର କୂଳରେ ଥିବା ଅନେକ ଗାଁ ଅନିୟନ୍ତ୍ରିତ ସମୁଦ୍ର କ୍ଷୟଜନିତ ସମସ୍ୟାର ସମ୍ମୁଖୀନ ହେଉଛନ୍ତି । ଅନ୍ୟ ସମୁଦ୍ର କୂଳିଆ ଗାଁଗୁଡ଼ିକ ପାଇଁ ମଧ୍ୟ ଗାର୍ଡ ୱାଲ ଜରୁରି ବୋଲି ସେ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
